**Περίληψη**

Η έκταση της περίληψης είναι συνήθως από 100-200 λέξεις. Εδώ αναφέρετε εν συντομία το σκοπό της έρευνας, που πραγματοποιήθηκε και τα γενικά συμπεράσματα.

**Λέξεις κλειδιά:** 5-6 λέξεις κλειδιά

1. **Εισαγωγή**

Στην εισαγωγή εκτός των γενικών πληροφοριών, των ορισμών και των εννοιών θα πρέπει να συμπεριλαμβάνονται πληροφορίες σχετικές με:

**Περιγραφή του προβλήματος**

Στην παράγραφο αυτή περιγράφετε με ακρίβεια τα ερωτήματα στα οποία προσπάθησε να δώσει απάντηση η έρευνα. Αναλυτικά στην παράγραφο αυτή θα πρέπει:

* Να περιγράφονται τα θέματα που διαπραγματεύεται η μελέτη.
* Να επεξηγούνται τα όρια της μελέτης, όπως προσδιορίζονται στον τίτλο της έρευνας.
* Να προσδιορίζονται και να περιγράφονται οι μεταβλητές του προβλήματος.

**Σκοπός της έρευνας**

Στην παράγραφο αυτή αναλύετε και εξηγείτε τους λόγους για τους οποίους πραγματοποιήσατε την έρευνα.

**Περιγραφή των κοινωνικών αναγκών που εξυπηρετεί η έρευνα.** Στην παράγραφο αυτή αναλύετε τη χρησιμότητα της έρευνας στο κοινωνικό σύνολο. Εξηγήστε τους λόγους για τους οποίους η συγκεκριμένη έρευνα βελτιώνει την υπάρχουσα κατάσταση στον τομέα που αναφέρεται.

1. **Υλικά και μέθοδοι**

Σε αυτό το κεφάλαιο αναφέρετε με ποιο τρόπο υλοποιήσατε την έρευνα, π.χ. είναι έρευνα δημοσκόπησης; Δώσατε ερωτηματολόγια, που διενεργήθηκε; Σε τι δείγμα; (μαθητές, στο σχολείο, αριθμό ατόμων κ.α.).

1. **Αποτελέσματα**

Σε αυτό το κεφάλαιο αναφέρετε τα αποτελέσματα της έρευνάς σας σε πίνακες και γραφήματα καθώς και με τη συγγραφή ενός επεξηγηματικού κειμένου. Λογικά, θα αποτελεί το μεγαλύτερο μέρος της εργασίας σας.

1. **Συζήτηση**

Σε αυτό το κεφάλαιο θα προσπαθήσετε να συγκρίνετε την έρευνά σας με άλλες έρευνες που έχουν υλοποιηθεί σε προηγούμενο χρόνο. Θεωρείται επίσης δύσκολη η σύγκριση αυτή μιας και η πρόσβασή σας σε τέτοιου είδους υλικό είναι περιορισμένη. Ωστόσο, η προσπάθεια εκ μέρους σας δεν βλάπτει. Σε κάθε περίπτωση θα αναφερθούμε και στη συζήτηση και εντός της τάξης.

1. **Συμπεράσματα**

Στο κεφάλαιο αυτό το οποίο έχει την έκταση μιας μεγάλης παραγράφου (περίπου το 1/3 της σελίδας) αναφέρεστε στα τελικά συμπεράσματα που βγάλατε από την έρευνά σας και τις πιθανές μελλοντικές ενέργειες που μπορεί να γίνουν.

1. **Βιβλιογραφία**

Εδώ παραθέτετέ τις βιβλιογραφικές σας πηγές. Επειδή η αναφορά σε κείμενα επιστημονικά είναι περιορισμένη μπορείτε να αρκεστείτε και σε αναφορές στις ιστοσελίδες στο διαδίκτυο. Για αυτό το λόγο πρέπει να σώζεται στον υπολογιστή σας τα link που επισκέπτεστε και αντλείτε τις πληροφορίες αυτές. Η βιβλιογραφικές πηγές χρησιμοποιούνται κυρίως στην εισαγωγή και στη συζήτηση.